Közvéleménykutatás a vízről
Tavaly nyáron az üdülők körében végeztek felmérést, hogy tudták-e, hogy a Balaton kétharmad része hidrogén. Persze sokan tudták, de voltak akik rettenetesen megijedtek, és pánikszerűen menekültek ki a vízből. Mi is kíváncsiak voltunk, mit tudnak az emberek az őket körülvevő dolgokról, úgyhogy a következő beugratós kérdéssel fordultunk a járókelőkhöz: Mi a véleménye arról, h Magyarország csapvizében sok H2O2 (hákettőókettő) van? Nagyon érdekesek voltak a reakciók, de főleg a válaszaik. A megkérdezettek mindössze 20%-a volt tisztában vele, h a vízben nincs hidrogén-peroxid, és a 40%-uk összekeverte magával a vízzel. Íme néhány jobb a válaszok közül: - Az mi? Oxigéntúlsúlyos víz? - Hát ez borzasztó, tényleg? - Természetesen tudtam róla, még olyan papírom is volt, ami kimutatta. - Az a víz. Nem? Akkor a levegő. - Hát tényleg sok. - Nem iszom több csapvizet. - Igen, én is észrevettem, h valami sárgás lerakódás van a pohárban, biztos az lesz az. - Ebből kaptam egyest. - Gimiben ugyan sík hülye voltam, de az valami hidrogén féleség, meg az a másik oxigén az biztos szénmonoxid. - Az szerintem nehézvíz. - Az valóban így van. Azt magyarul úgy hívják, h hiperola, és azzal tisztítják az akváriumot, biztos úgy került a vízbe. (Ez utóbbi úr aztán semmiképp nem akarta elhinni nekünk, hogy a H2O2-t hidrogén-peroxidnak hívják, és hiperolával nem hogy akváriumot nem tisztítanak, de még fel sem találták) Továbbiakban pedig megkérdeztünk négy rendőrt is: - Nagyon poénos vagy, most kérem az igazolványokat! - Hát gondolom az valami széndioxidos víz. És most jegyzeteled, milyen hülye a rendőr? - Passz. - Nem tudom, de igazából nem is érdekel! Ki tudja, talán van valami alapja annak a rengeteg rendőrviccnek... 